钦定古今图书集成/理学汇编/字学典/第157卷 > 孔子石砚赋 > 《尚书命题瓦砚》徐夤
## 钦定古今图书集成/理学汇编/字学典/第157卷 > 孔子石砚赋 > 《尚书命题瓦砚》徐夤

远向端溪得，皆因郢匠成。凿山青霭断，琢石紫花轻。
散墨松香起，濡毫藻句清。入台知价重，著匣恐尘生。
守黑还全器，临池早著名。春闱携就处，军幕载将行。
不独雄文阵，兼能助笔耕。莫嫌涓滴润，深染古今情。
洗处无瑕玷，添时识满盈。兰亭如见用，敲戛有金声。